EkBass/fiwiki-20250220-pages-articles huggingface dataset:
Samppanjaväri

Samppanjavärit ovat hevosten harvinainen värityyppi, jota tunnetaan vain muutamissa pohjoisamerikkalaisissa roduissa (amerikanratsuhevonen, tennesseenwalker, missourinfoxtrotter, quarterhevonen, minihevonen). Esimerkiksi Suomessa samppanjavärisiä hevosia ei toistaiseksi tiettävästi ole ainoatakaan, ja koko Euroopassakin niitä on vain kourallinen, pääasiassa Yhdysvalloista Saksaan tuodun samppanjavärisen arabiristeytysoriin jälkeläisiä. Näille väreille ole toistaiseksi myöskään ole suomenkielisiä nimiä. Edes nimitys "samppanjavärit" ei ole täysin vakiintunut. Samppanjavärit sekoitettiin pitkään voikkoväreihin, joita ne osin muistuttavatkin. Ne tunnistettiin omaksi värityypikseen vasta aivan 1900-luvun lopulla. Samppanjageeni on yksi neljästä tunnetusta hevosen väriä vaalentavasta geenistä, joista kolme muuta ovat voikkogeeni, hallakkogeeni ja hopeageeni. Muiden haalistajageenien tavoin samppanjageenikin voi esiintyä yhdessä minkä tahansa pohjavärin (ja myös muiden haalistajageenien) kanssa. Samppanjavärisille hevosille on tunnusomaista karvan erikoinen metallikiiltoisuus, mustan värin puuttuminen (se on haalistunut tummanruskeaksi), jouhien haalistuneisuus ja värin vaihtuminen vuodenaikojen mukaan niin, että hevonen saattaa talvisin olla huomattavasti tummempi kuin kesäaikaan. Papurikkotäpläisyys on yleistä. Samppanjavärisillä hevosilla on syntyessä hyvin vaalea vaaleanpunainen iho, joka iän myötä muuttuu täplikkääksi mutta pysyy vaaleana. Ihon väri näkyy selvimmin turvalla ja silmien ja sukuelinten ympärillä. Silmät puolestaan ovat varsan syntyessä siniset ja muuttuvat vihertävänharmaiksi, lopulta kellertävänruskeiksi tai vihertäviksi. Myös tiikerinkirjavilla hevosilla on täplikäs iho. Voikkoväristen hevosten iho on puolestaan sekin vaaleanpunainen mutta selvästi tummempi kuin samppanjavärisillä yksilöillä. Karvan metallikiiltoisuutta esiintyy myös irrallaan samppanjaväreistä esimerkiksi ahaltekhevosilla. Samppanjavärit ovat ratsuhevoskasvatuksen joillakin aloilla melkoinen myyntivaltti, ja väreille on englanniksi annettu hyvin romanttisia nimiä kuten kultaan, meripihkaan ja norsunluuhun viittaavat gold champagne (samppanjavärinen rautias), amber champagne (samppanjavärinen ruunikko) ja ivory champagne (yhtä aikaa voikko- ja samppanjaväriset hevoset). ==Lähteet== *Viitanen J: "Perusväriä vaalentavat tekijät (Värit ja värigenetiikka, osa 2)", Hevoset ja ratsastus 2002/3 *Samppanjavärit Hevosmaailma.netissä *Champagne Horses -sivusto == Aiheesta muualla == *Samppanjavärit Hevosmaailma.netissä *Champagne Horses -sivusto Luokka:Hevosten värit Luokka:Diluutiogeenit
RB-Oulu

Raksilan Ballo ry eli RB-Oulu on oululainen kaukalopalloseura, joka syntyi kesällä 2000 entisten liigajoukkueiden, R-Villen ja Bandy-84:n yhdistyttyä. Kaudella 2000–2001 RB-Oulu kamppaili mestaruudesta, mutta helsinkiläinen Bewe Sport oli loppuotteluissa parempi. Kaudella 2001–2002 RB-Oulu voitti SM- pronssia, kuten myös kausilla 2002–2003 ja 2007–2008. Kaudet 2003–2004 ja 2004–2005 päättyivät tappioihin pronssiotteluissa. Kaudella 2005–2006 RB-Oulu palasi mitalikantaan taisteltuaan mestaruudesta viimeiseen asti, kunnes loppuotteluissa kaksi edellistä mestaruutta nimiinsä saalistanut Porin Kärpät osoittautui vahvemmaksi. == Lähteet == == Aiheesta muualla == * RB-Oulun virallinen sivusto * RB-Oulun tilastoja (UrheiluSuomi.com) Luokka:Oululaiset urheiluseurat Luokka:Suomalaiset kaukalopalloseurat
Fanninginsaari

Fanninginsaari eli Tabuaeran on Kiribatin Linesaariin kuuluva atolli Tyynellä valtamerellä. Fanninginsaari sijaitsee 3 130 kilometriä Tarawasta koilliseen http://www.pacificislandtravel.com/kiribati/about_destin/tabuaeran.html, 285 kilometriä Kiritimatista luoteeseen ja 140 kilometriä Terainasta kaakkoon. http://www.oceandots.com/pacific/line/tabuaeran.htm Yhdysvaltalainen kapteeni Edmund Fanning löysi Fanninginsaaren asumattomana 1798. Atolli sai englanninkielisen nimensä löytäjänsä mukaan. Myös atollin kiribatinkielinen nimi Tabuaeran on yleisessä käytössä. Kolmesta pääsaaresta sekä useista pienemmistä saarista ja luodoista koostuvan Tabuaeranin pinta-ala on 33,7 km². Kopra on merkittävä vientituote. Fanninginsaaren asukasluku vuonna 2015 oli 2 315, ja atollille on siirtynyt paljon väkeä muun muassa ylikansoitetulta Tarawalta. http://www.encyclopedia.com/doc/1E1-Tabuaera.html == Lähteet == Luokka:Kiribatin saaret
Nebbiolo

Nebbiolo on viinin valmistukseen käytettävä tumma rypälelajike. Se on italialainen alkuperäislajike, jota on sanottu merkittävimmäksi italialaisrypäleeksi. == Historiaa == Italiassa on Nebbiolo-rypälettä viljelty 1300-luvulta lähtien, vaikka ensimmäiset kirjalliset tiedot siitä ovatkin vasta seuraavalta vuosisadalta. == Nimitykset == Nebbioloa viljellään ympäri maailmaa kymmenillä eri nimillä. Italian Piemontessa rypäleestä käytetään myös Spanna-nimeä. Lombardiassa rypäleen nimi on Chiavennasca ja Aostanlaaksossa Picotener. Nebbiolo-nimen arvellaan periytyvän italian sumua tarkoittavasta nebbia-sanasta, koska kypsyessään rypäleen kuori saa ohuen sumumaisen kalvon. == Nebbiolo Italiassa == Italiassa rypäleen viljelyalue on Luoteis-Italia, erityisesti Piemonte. Kaikkiaan Nebbioloa viljellään Italiassa 55 neliökilometrin alueella. Rypälettä käytetään kymmenissä italialaisissa laatuviineissä, useimmiten sekoitettuna muihin rypäleisiin. Pelkästään Nebbioloa sisältäviä laatuluokiteltuja DOC- tai DOCG-punaviinejä ovat Barbaresco, Barolo ja Nebbiolo d’Alba. == Nebbiolon ominaisuudet == Nebbiolo- viinit ovat syvänpunaisia viinejä, joissa on paljon väriaineita, tanniineja ja happoja, jotka vaativat yleensä vähintään 5-8 vuoden kypsytyksen saavuttaakseen parhaat ominaisuutensa. Laadukkaat Barolot ovat kelvollisia vasta yli 10 vuoden ikäisinä ja säilyvät erinomaisina toisetkin kymmenen vuotta. Nuorissa tanniinisissa nebbiolo-viineissä on kukkien, etenkin ruusun, tuoksua sekä tervamaisia aromeja. Ikääntymisen myötä tuoksu ja maku monipuolistuvat mausteisilla, yrttisillä, hillomaisilla sekä maanläheisillä vivahteilla. Myös hiukan karvasmantelimaisuutta on mukana. Hedelmäiset maut eivät perinteisesti kuuluneet Nebbioloon, mutta rypäleen modernisoinnin ansiosta niitä on tullut mukaan. Viljeltävyydeltään rypäle on vaativimpia lajikkeita. Se viihtyy valoisissa mutta viileissä ympäristöissä, joissa kuitenkin on riittävän korkeat päivälämpötilat. Se on erittäin altis maaperän ja paikallisen ilmaston vaikutuksille. Yleensä myöhään, vasta lokakuun lopulla, korjattavana rypäleenä se altistuu kosteuden tuomille sairauksille. Myös viinin käymisprosessi on vaativa ja oikullinen sekä lopputulokseltaan epävarma. Näiden vaatimusten takia Nebbiolon viljely ei ole juuri levinnyt kotiseutunsa ulkopuolelle. Piemonten alueen viinitilat ovat yleensä pieniä, yksityisen omistamia tiloja, joilla viljely- ja korjuumenetelmien automatisointi ei kannata, vaan työ tehdään perinteisin työvoimavaltaisin menetelmin. Kalliiden kasvatusmenetelmien, sadon epävarmuuden ja pitkän kypsytysajan vuoksi Barolo- ja Barbaresco-viinit ovat suhteellisen kalliita – iäkkäät ja laadukkaat Barolot ovat hyvinkin arvokkaita. ==Lähteet== == Aiheesta muualla == Luokka:Viinirypälelajikkeet
Donald Pleasence

__NOTOC__ Donald Henry Pleasence (5. lokakuuta 1919 Nottinghamshire, Englanti – 2. helmikuuta 1995 Alpes-Maritimes, Ranska) oli brittiläinen näyttelijä, joka tunnettiin muun muassa Halloween-elokuvien tohtori Sam Loomisina. == Elämäkerta == Pleasence aloitti näyttelijänuransa teatterissa ja näytteli Humisevien harjujen dramatisoinnissa vuonna 1939. Toisen maailmansodan aikana Pleasence palveli Britannian kuninkaallisissa ilmavoimissa. Hänet ammuttiin alas ja hän vietti loppusodan saksalaisessa sotavankileirissä Stalag Luft I:ssä. Vaikka elämä leirissä oli kurjaa, Pleasence perusti sinne vangeista koostuneen teatteriryhmän arjen piristykseksi.Diabolical Dominion: Donald Pleasence biography Pleasencen elokuvaura alkoi sivuroolista komediaelokuvassa Orders Are Orders vuonna 1954. Hän oli mukana yli 200 tuotannossa yli 40 vuotta kestäneen uransa aikana. Hänen ensimmäisiä tunnettuja roolejaan olivat Colin Blythe elokuvassa Suuri pakoretki (1964) sekä Ernst Stavro Blofeld James Bond -elokuvassa Elät vain kahdesti (1967). Hän pääsi myös vierailemaan Columbo-televisioelokuvaan Lohtua viinistä (Any Old Port in a Storm) murhaajan rooliin. Hänestä tuli yksi ohjaaja John Carpenterin luottonäyttelijöistä Halloween – naamioiden yö -elokuvan jälkeen ja esiintyi hänen ohjaamissaan elokuvissa Pako New Yorkista sekä Pimeyden ruhtinas. Hän näytteli myös Suomessa elokuvan Puhelin kuvauksissa. Hän näytteli viimeisen roolinsa elokuvassa Halloween: The Curse of Michael Myers. Pleasence kuoli Ranskassa vuonna 1995 sydämensiirtoleikkauksesta aiheutuneisiin komplikaatioihin.IMDb Biography for Donald Pleasence == Valikoitu filmografia == * 1984 (1956) * Suuri pakoretki (The Great Escape, 1963) * Caretaker – kuokkavieras (The Caretaker, 1963) * Fantastinen matka (Fantastic Voyage, 1966) * Elät vain kahdesti (You Only Live Twice, 1967) * Pahan silmä (Eye of the Devil, 1967) * THX 1138 (1971) * Kotka on laskeutunut (The Eagle Has Landed, 1976) * Puhelin (Telefon, 1977) * Halloween – naamioiden yö (Halloween, 1978) * Dracula (1979) * Halloween II – tappajan paluu (Halloween II, 1981) * Pako New Yorkista (Escape from New York, 1981) * Phenomena – Ilmiö (Phenomena, 1985) * Pimeyden valtias (Prince of Darkness, 1987) * Warrior Queen (1987) * Halloween 4 (Halloween 4: The Return of Michael Myers, 1988) * Halloween 5 (Halloween 5: The Revenge of Michael Myers, 1989) * Halloween: The Curse of Michael Myers (1995) == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1919 syntyneet Luokka:Vuonna 1995 kuolleet
Abemama

Abemama on Kiribatin Gilbertsaariin kuuluva atolli Tyynellä valtamerellä. Kiribati julistettiin Britannian protektoraatiksi Abemamalla 27. toukokuuta 1892. Robert Louis Stevenson asui atollilla jonkin aikaa. http://www.janeresture.com/abemama/ Abemama sijaitsee 25 kilometriä Aranukasta ja 43 kilometriä Kuriasta koilliseen. Sen pinta-ala on noin 28 km². http://www.oceandots.com/pacific/gilbert/abemama.php Atollin asukasluku oli 3 262 vuonna 2015. Abemamalla on muun muassa lentoasema. http://www.brainyatlas.com/airports/a/aea_abemama.html == Lähteet == Luokka:Kiribatin saaret
Aranuka

Aranuka on Kiribatin Gilbertsaariin kuuluva atolli Tyynellä valtamerellä. Se sijaitsee aivan päiväntasaajan pohjoispuolella. Aranukan pinta-ala on 15,5 km² ja väkiluku oli 1 125 vuonna 2015.http://www.janeresture.com/aranuka/index.htm Se sijaitsee 9 kilometriä Kurialta kaakkoon ja 25 kilometriä Abemamasta lounaaseen.http://www.oceandots.com/pacific/gilbert/aranuka.php Kolmionmuotoinen atolli koostuu Buarikin ja Takaeangin saarista. Ensimmäinen Aranukan todistettavasti löytänyt oli kapteeni John Marshall vuonna 1788. Aranukalla on lentoasema. == Lähteet == Luokka:Kiribatin saaret
Beru

Beru on eteläisiin Gilbertsaariin kuuluva atolli Kiribatilla, Tyynellä valtamerellä. Berun pinta-ala on 17,7 km². Se on 15 kilometriä pitkä ja enimmillään 4,75 kilometriä leveä. Atolli sijaitsee 96 kilometrin päässä Tabiteueasta ja 426 kilometrin päässä Tarawasta. Atollin asukasluku oli 2 051 vuonna 2015. Berun asukkaista suurin osa on protestantteja, ja toiseksi suurimman uskonnollisen ryhmän muodostavat katolilaiset. Vuoden 1990 väestönlaskennan aikaan atollilla asui kiribatilaisten lisäksi neljä tuvalulaista, viisi eurooppalaista ja kolme muiden maiden kansalaista. Berulla on Kiribatin parlamentissa kaksi edustajaa. Berua pommitettiin toisessa maailmansodassa 1942. == Kylät == Vuoden 1990 väestönlaskennan aikaan Berulla oli yhdeksän kylää: * Tabiang (518 as.) * Taboiaki (518 as.) * Rongorongo (420 as.) * Nuka (420 as.) * Eriko (280 as.) * Autukia (279 as.) * Aoniman (179 as.) * Taubukiniberu (130 as.) * Teteirio (66 as.) == Lähteet == * http://www.janeresture.com/beru/index.htm === Viitteet === Luokka:Kiribatin saaret
Harry Potter ja viisasten kivi (videopeli)

Harry Potter ja viisasten kivi ( sekä ) on Electronic Artsin julkaisema toimintaseikkailupeli, joka perustuu samannimiseen kirjaan ja elokuvaan. Peli julkaistiin marraskuussa 2001 PlayStationille, Game Boy Colorille, Game Boy Advancelle ja Microsoft Windowsille, helmikuussa 2002 OS X:lle ja joulukuussa 2003 PlayStation 2:lle, Xboxille ja GameCubelle. Pelissä ohjataan Harry Potteria. Päärooleissa ovat myös Harryn parhaimmat ystävät Ron Weasley ja Hermione Granger. Pelissä muun muassa opiskellaan taikoja ja ratkotaan arvoituksia Tylypahkan noitien ja velhojen koulussa. Peliin kuuluu myös huispauksen kaltaisia minipelejä. == Vastaanotto == Pelin Windows-versio on saanut GameSpotin arvostelussa arvosanaksi 5.5/10. Pelin PlayStation-versio on saanut arvosanaksi 4/10. == Alkuperäiset äänet (PS1) == == Suomenkieliset äänet (PS1, PC MAC) == == Lähteet == == Aiheesta muualla == * (OS X, Windows) * (GameCube, PlayStation 2, Xbox) * Luokka:1990-luvulle sijoittuvat videopelit Luokka:Harry Potter -videopelit Luokka:Vuoden 2001 videopelit Luokka:Game Boy Advance -pelit Luokka:Game Boy Color -pelit Luokka:MacOS-pelit Luokka:Nintendo GameCube -pelit Luokka:PlayStation-pelit Luokka:PlayStation 2 -pelit Luokka:Windows-pelit Luokka:Xbox-pelit he:הארי פוטר - משחקים#הארי פוטר ואבן החכמים
Gunnm

Gunnm () on Yukito Kishiron vuonna 1991 aloittama yhdeksänosainen mangasarja, joka julkaistiin alun perin Shueishan kustantamassa Business Jump -antologialehdessä. Sen englanninkielinen käännös on nimeltään Battle Angel Alita. 19-osainen Battle Angel Alita: Last Order jatkaa tarinaa korvaten alkuperäisen lopetuksen ja 2015 alkoi Battle Angel Alita: Mars Chronicle. Sarja sijoittuu synkkään tulevaisuuteen. Sarjan päähenkilö on muistinsa menettänyt kyborgityttö Gally. Gally hallitsee voimakkaan Panzer Kunst -taistelutyylin, jota hän joutuu käyttämään taistellessaan erinäisiä vastustajiaan vastaan. Kustantamo Punainen Jättiläinen on suomentanut koko sarjan suoraan japanista. Ensimmäinen osa Ruostunut enkeli ilmestyi marraskuussa 2006. Sarjan kahden ensimmäisen kirjan pohjalta tehtiin vuonna 1993 kaksiosainen OVA. James Cameron tuotti ja Robert Rodriguez ohjasi mangaan pohjautuvan elokuvan Alita: Battle Angel, jonka tarina pohjautuu neljään ensimmäiseen kirjaan. Ensi-ilta oli viivästysten jälkeen 14. helmikuuta 2019. Sen pääosaa esittää Rosa Salazar. == Osat == Num Japaninkielinen nimi Englanniksi Suomeksi 1 Gunnm: Rusty Angel Battle Angel Alita Gunnm 1: Ruostunut enkeli 2 Gunnm: Iron Maiden Tears of an Angel Gunnm 2: Rautaneito 3 Gunnm: Killing Angel Killing Angel Gunnm 3: Teurastajaenkeli 4 Gunnm: Ars Magna Angel of Victory Gunnm 4: Mies liekkimeressä 5 Gunnm: Lost Sheep Angel of Redemption Gunnm 5: Koston vuodenaika 6 Gunnm: Rainmaker Angel of Death Gunnm 6: Tie vapauteen 7 Gunnm: Panzer Bride Angel of Chaos Gunnm 7: Panssarimorsian 8 Gunnm: War Chronicle Fallen Angel Gunnm 8: BarJackin sotakronikka 9 Gunnm: Conquest Angel’s Ascension Gunnm 9: Salemin valloitus ==Lähteet== == Aiheesta muualla == * Gunnm. Kupoli.net 26.11.2006. * Petteri Uusitalo: Poikien sarjakuva jolla on aivot. Kvaak.fi 15.12.2006. * Janne Suominen: Äärimmäistä tyttöenergiaa. Lumo 21.2.2007. Luokka:Animesarjat Luokka:Draama-anime ja -manga Luokka:Mangasarjat Luokka:Science fiction -anime ja -manga Luokka:Toiminta-anime ja -manga Luokka:Seinen Luokka:1990-luvun anime ja manga
Harry Potter ja Azkabanin vanki (videopeli)

Harry Potter ja Azkabanin vanki () on Electronic Artsin julkaisema toimintaseikkailupeli, joka perustuu samannimiseen kirjaan ja elokuvaan. Peli julkaistiin vuonna 2004 usealle alustalle. Peli on tekstitetty ruotsiksi, norjaksi, tanskaksi, englanniksi ja ranskaksi. Pelaajalla on mahdollisuus valita pelattavaksi hahmoksi Harry Potter, Ron Weasley tai Hermione Granger. Kullakin on erilaisia taikoja, joita he osaavat tehdä. Eri tehtävissä tulee suorittaa tehtäviä tietyillä hahmoilla. == Aiheesta muualla == * Luokka:1990-luvulle sijoittuvat videopelit Luokka:Harry Potter -videopelit Luokka:Vuoden 2004 videopelit Luokka:Windows-pelit Luokka:Game Boy Advance -pelit Luokka:Nintendo GameCube -pelit Luokka:PlayStation 2 -pelit Luokka:Xbox-pelit he:הארי פוטר - משחקים#הארי פוטר והאסיר מאזקבאן
Harry Potter ja liekehtivä pikari (videopeli)

Harry Potter ja liekehtivä pikari on EA UK:n kehittämä ja Electronic Artsin julkaisema toimintaseikkailupeli, joka perustuu J. K. Rowlingin samannimiseen kirjaan ja elokuvaan. Peli julkaistiin marraskuussa 2005 Microsoft Windowsille, PlayStation 2:lle, Xboxille, Nintendo GameCubelle, Nintendo DS:lle, Game Boy Advancelle ja PlayStation Portablelle. == Alkuperäiset ääninäyttelijät == == Suomenkieliset ääninäyttelijät == Luokka:1990-luvulle sijoittuvat videopelit Luokka:Harry Potter -videopelit Luokka:Vuoden 2005 videopelit Luokka:Windows-pelit Luokka:PlayStation 2 -pelit Luokka:PlayStation 2 -pelit Luokka:Nintendo GameCube -pelit Luokka:Nintendo DS -pelit Luokka:Game Boy Advance -pelit Luokka:PlayStation Portable -pelit he:הארי פוטר - משחקים#הארי פוטר וגביע האש
Harry Potter ja Huispauksen MM-kisat

Harry Potter ja Huispauksen MM-kisat () on Electronic Artsin kehittämä ja julkaisema urheilu-/toimintapeli, jossa pelataan Harry Potterista tuttua huispausta tarkoituksena voittaa huispauksen maailmanmestaruus. Peli julkaistiin loka–marraskuussa 2003 Microsoft Windowsille, PlayStation 2:lle, Xboxille, Nintendo GameCubelle ja Game Boy Advancelle. == Pelaaminen == Pelin alussa pelaaja saa valittavakseen yhden Tylypahkan joukkueista. Harjoitusten avulla pelin ominaisuuksia opetetaan yksi kerrallaan. Voitettuaan muita tupia vastaan pelatut huispausottelut, pääsee pelaaja osallistumaan maailmanmestaruuskisoihin (World Cup). Pelin aikana saa erilaisia velhokortteja, joita voi tarvita esimerkiksi parempien luutien avaamiseen. Pelin edetessä saa erikoisominaisuuksia, esimerkiksi mahdollisuuden iskeä toisen joukkueen pelaajaa ryhmyllä tai taidon käyttää combo–syöttöjä. Pelissä ovat käytössä seuraavien maiden joukkueet: Englanti, Yhdysvallat, Saksa, Espanja, Japani, Ranska, Pohjoismaat (joukkueessa on yksi pelaaja jokaisesta pohjoismaasta), Australia ja Bulgaria, jolla pääsee pelaamaan vasta kerättyään 65 velhokorttia. Kaikilla joukkueilla on omat tiimiyhteistyöliikkeensä, jolla joukkue tekee kerralla 1–3 näyttävää maalia. == Aiheesta muualla == * Luokka:Harry Potter -videopelit Luokka:Vuoden 2003 videopelit Luokka:Windows- pelit Luokka:PlayStation 2 -pelit Luokka:Xbox-pelit Luokka:Nintendo GameCube -pelit Luokka:Game Boy Advance -pelit
Harry Potter ja Feeniksin kilta (videopeli)

Harry Potter ja Feeniksin kilta on EA Bright Lightin kehittämä ja Electronic Artsin julkaisema toimintaseikkailupeli, joka perustuu J. K. Rowlingin Harry Potter ja Feeniksin kilta -kirjasta tehtyyn elokuvaan, joka on Harry Potter -sarjan viides osa. Peli julkaistiin usealle alustalle kesäkuussa 2007. == Pelaaminen == Pelissä on yli 70 paikkaa, 60 tehtävää, 90 erilaista hahmoa ja 13 000 lausetta. Peli on kehitetty yhdeksälle pelialustalle ja käännetty 23 kielelle. Microsoft Windows-, PlayStation 2- ja Xbox 360 -versiot ovat pelattavissa suomenkielisenä. Pelissä on mahdollista pelata Harry Potterin lisäksi esimerkiksi Albus Dumbledorella ja Sirius Mustalla. Pelisarjan aikaisemmista osista poiketen loitsut tehdään oikealla analogisella sauvalla, Wii Remotella tai Nintendo DS:n Stylus-kynällä. Pelin teemana on tutkia Tylypahkaa ja seurata tarinaa. Peli palaa avoimeen tyyliin niin kuin kolme ensimmäistä pelisarjan osaa, eikä ole Liekehtivän pikarin tapaan toimintasuuntautunut. Tylypahkassa yhdistyvät elokuvan piirustukset, J. K. Rowlingin piirustukset ja kirjojen kuvauksia luoden tunnettuja paikkoja, kuten taikaministeriö, Kamananaukio 12 ja Pikku Whinging. Tylypahka on täysin tutkittavissa suurimman osan ajasta, ja siellä on ”löytöpisteitä”, jotka tarjoavat palkintoja pelaajalle. Lisäksi on taisteluita ryhmien välillä. == Suomenkieliset ääninäyttelijätPelin lopputekstit == == Lähteet == Luokka:1990-luvulle sijoittuvat videopelit Luokka:Harry Potter -videopelit Luokka:Vuoden 2007 videopelit Luokka:Windows-pelit Luokka:PlayStation 2 -pelit Luokka:PlayStation 3 -pelit Luokka:PlayStation Portable -pelit Luokka:Xbox 360 -pelit Luokka:Wii-pelit Luokka:Nintendo DS -pelit Luokka:Game Boy Advance -pelit
Marakei

Marakei on Kiribatin Gilbertsaariin kuuluva atolli Tyynellä valtamerellä. Marakein pinta-ala on noin 14 km² ja väkiluku 2 799\. http://www.janeresture.com/marakei/index.htm Se sijaitsee 26 kilometriä Abaiangista koilliseen. Atollin löytämisvuonna pidetään usein vuotta 1587. Marakeilla on muun muassa lentoasema. == Lähteet == Luokka:Kiribatin saaret
Al Kooper

Al Kooper (oik. Alan Peter Kuperschmidt, s. 5. helmikuuta 1944 New York) on yhdysvaltalainen lauluntekijä, kosketinsoittaja ja tuottaja, joka on työskennellyt useiden erittäin tunnettujen rocktähtien kanssa. Parhaiten Al Kooper muistetaan kosketinsoittajan ominaisuudessa tapahtuneesta osallistumisestaan Bob Dylanin albumin Highway 61 Revisited (1965) ja Jimi Hendrixin Electric Ladylandin (1968) äänityksiin. Lisäksi Kooper teki vuonna 1968 albumin Super Session yhdessä tunnettujen kitaristien Stephen Stillsin ja Michael Bloomfieldin kanssa. Kooper on soittanut myös muun muassa eräillä The Rolling Stonesin ja The Whon kappaleilla. Hän oli alkuvaiheessa mukana Blood, Sweat & Tears -yhtyeessä ja toimi 1970-luvulla Lynyrd Skynyrdin tuottajana. Luokka:Yhdysvaltalaiset kosketinsoittajat Luokka:Yhdysvaltalaiset lauluntekijät Luokka:Vuonna 1944 syntyneet Luokka:Elävät henkilöt
Legoanimaatio

Legoanimaatio (engl. Brickfilm) on animaatio jossa käytetään materiaalina Lego-palikoita. Legoanimaatioita tehdään yleensä stop motion -tekniikalla, mutta jotkut alan harrastajat käyttävät myös normaalia videokuvausta tai tietokoneavusteista animaatiota. Riippumatta käytetystä tekniikasta, legoanimaatiossa tulee käyttää tanskalaisen Lego Groupin muovisia Lego- rakennuspalikoita tai muita Lego-tuotteita. == Historia == Legoanimaation historia yltää ainakin 1980-luvulle. Varhaisin tunnettu legoanimaatio on vuodelta 1989 peräisin oleva australialainen The Magic Portal. 1997 nähtiin ensimmäinen suomalainen legoanimaatio, kun Oulun musiikkivideofestivaalit palkitsi yleisön suosikkina ja tuomariston kunniamaininnalla Antti Haarasen ja Jaakko Huukin ohjaaman animaatiomusiikkivideon Tjad & Jasupehmo: Avaruuslimonadi. Kesällä 2000 harrastelijaryhmä tAAt esitti Assembly 2000-messuilla legoanimaationsa LeGorson. Muutamien viime vuosien aikana legoanimaatioiden tekeminen on yleistynyt ja legoanimaatioille omistetulta Brickfilms-sivustolta löytyykin tuhansia legoanimaatioita lyhyistä aloittelijoiden tekemistä aina ammattimaisesti toteutettuihin elokuviin saakka. Monilla legoanimaatioilla yritetään matkia tai parodioida erilaisia mediota tai historian tapahtumia, esimerkiksi kuuluisia sotien taisteluita tai tunnettuja viihdesarjoja ja pelejä. Myös YouTubessa on runsaasti legoanimaatioita. Luokka:Animaatio Luokka:Lego
Elina Liikanen

Elina Liikanen (s. 26. toukokuuta 1959 Helsinki) on suomalainen kuvataiteilija, taidemaalari ja kuvittaja. Vuonna 1997 Liikanen teki kirjan Babybook, jossa on monia piirroksia vauvoista ja niiden arjesta. Liikasella on ollut näyttelyitä vuodesta 1983, jolloin hän valmistui. Vuonna 1988 Liikanen sai Suomen taideyhdistyksen dukaattipalkinnon. Liikasen teoksia on useissa kokoelmissa ja esillä julkisissa tiloissa. Muun muassa vuonna 1999 valmistunut sekatekniikalla tehty teos ”Lentävät lääkärit” on Vallilan terveysasemalla. Liikanen on pitänyt useita yksityisnäyttelyitä eri gallerioissa ja osallistunut useisiin yhteisnäyttelyihin. Liikasen sukujuuret ovat rajantakaisessa Karjalassa sekä Savossa. == Lähteet == Luokka:Suomalaiset taidemaalarit Luokka:Vuonna 1959 syntyneet Luokka:Elävät henkilöt
Alice Cooper Goes to Hell

Alice Cooper Goes to Hell on Alice Cooperin albumi vuodelta 1976. Se oli jatkoa hänen edelliselle albumilleen Welcome to My Nightmare. Tällä albumilla Cooper kokeili ensimmäisen kerran diskomusiikkia. Alice Cooper Goes to Hell on humoristinen konseptialbumi, joka kertoo Alice Cooperin vierailusta helvetissä. Helvetti esitetään albumilla diskona/yökerhona. == Kappaleet == # "Go to Hell" – 5:15 # "You Gotta Dance" – 2:45 # "I'm the Coolest" – 3:57 # "Didn't We Meet" – 4:16 # "I Never Cry" – 3:44 # "Give the Kid a Break" – 4:14 # "Guilty" – 3:22 # "Wake Me Gently" – 5:03 # "Wish You Were Here" – 4:36 # "I'm Always Chasing Rainbows" – 2:08 # "Going Home" – 3:47 Luokka:Vuoden 1976 albumit Luokka:Alice Cooperin albumit Luokka:Bob Ezrinin tuottamat albumit Luokka:Konseptialbumit
Opéra-Comique

thumb|Opéra-Comiquen nykyinen rakennus, Salle Favart. Théâtre national de l’Opéra-Comique, tai pelkkä Opéra-Comique, on oopperatalo Pariisin 2. arrondissementissa, Boieldieun aukiolla. Se perustettiin tukemaan ranskalaista oopperaa vuonna 1714, vastavoimaksi maanosaa hallinneelle italialaiselle oopperalle. Opéra-Comiquen tuottamat oopperat olivat Académie Royale de Musiquen tuotantoja vähemmän tiukasti määriteltyjä. Ranskalainen opéra comique terminä kattoi (ainakin 1800-luvulla) laajemman kentän kuin vain koomisen oopperan. Opéra-Comiquen historiassa merkittäviä säveltäjiä ovat olleet Daniel-François-Esprit Auber, Fromental Halévy, Hector Berlioz ja Georges Bizet. Maininnan arvoinen on myös omintakeinen harpunsoittaja Nicolas Bochsa, joka sävelsi talolle seitsemän oopperaa. Bizet’n Carmen, joka nykyään on maailman tunnetuimpia oopperoita, sai kantaesityksensä Opéra-Comiquessa. 6\. joulukuuta 1846 Berliozin Faustin tuomio sai kantaesityksensä Opéra- Comiquessa. Ensiesitys oli katastrofi ja velkaantunut säveltäjä joutui lainaamaan rahaa. Myös Claude Debussyn ainoa ooppera Pelléas ja Mélisande sai kantaesityksensä talossa, 30. huhtikuuta 1902. ==Salle Favart== Vaikka Salle Favart, kuten rakennusta nykyään nimitetään, rakennettiin vasta 1898, oopperatalo itsessään on Pariisin vanhin. Kaksi aikaisempaa rakennusta paloivat maan tasalle 1838 ja 1887 – tyypillistä 1800-luvun teattereille. ==Lähteet== ==Aiheesta muualla== *Virallinen verkkosivusto Luokka:Ranskan oopperatalot Luokka:Pariisin rakennukset ja rakennelmat
Taikuri Savinen

Taikuri Savinen on Tuula Pukkilan tekemä vaha-animaatiosarja, jota on esitetty lastenohjelma Pikku Kakkosessa, ensimmäisen kerran vuonna 1977. Sarjan kertojana on Erkki Thil. ==Jaksot== # Elmu Eläinten etsijä # Riku Retkeilijä # Tate Tientekijä # Meluvalli # Uni kaupungista == Lähteet == Luokka:Pikku Kakkosen ohjelmat Luokka:Suomalaiset animaatiosarjat
Lace and Whiskey

Lace and Whiskey on Alice Cooperin albumi vuodelta 1977. Tyylillisesti albumi sekoittaa 1950-luvun rock'n'rollia ja klassista rockia, eikä se sisällä Alice Cooperille aikaisemmin tyypillisiä shock rock -elementtejä. Lace and Whiskey sai kriitikoilta huonon vastaanoton, ja albumi aloittikin Alice Cooperin kaupallisen alamäen. Albumilta singlenä julkaistu "You and Me" nousi Yhdysvaltojen Billboard Hot 100 -listalla korkeimmillaan yhdeksänneksi. == Kappaleet == # # # # # # # # # # == Lähteet == Luokka:Vuoden 1977 albumit Luokka:Alice Cooperin albumit Luokka:Bob Ezrinin tuottamat albumit
True Romance

True Romance on Quentin Tarantinon käsikirjoittama ja Tony Scottin ohjaama romanttinen rikoselokuva vuodelta 1993. Elokuvan pääosissa nähdään Christian Slater ja Patricia Arquette. Sivurooleissa nähdään muun muassa Michael Rapaport, Bronson Pinchot, Samuel L. Jackson, Gary Oldman, Christopher Walken, Chris Penn, Val Kilmer, Brad Pitt, James Gandolfini, Tom Sizemore ja Dennis Hopper. Elokuva tuotti Yhdysvalloissa yhteensä noin 12,3 miljoonaa dollaria. == Juoni == Clarence Worley (Christian Slater) on Elvistä ja Taistelulajielokuvia ihaileva mies, joka etsii todellista rakkautta, Clarence löytää tämän puhelintyttö Alabamasta (Patricia Arquette). Clarence huomaa Alabaman pelkäävän parittajaansa Drexlliä (Gary Oldman), niinpä Clarence menee tappamaan parittajan. Tapettuaan parittajan Clarence nappaa mukaansa laukullisen kokaiinia ja lähtee Alabaman kanssa pakomatkalle perässään poliisit ja gangsterit. == Näyttelijät == == Arvioita == Video-oppaassa vuodelta 1994 Bello Romano luonnehtii True Romancea modernin tyylikkääksi mutta silti lajityyppiä kunnioittavaksi, ja paikoin todella veriseksi. Hän antaa sille neljä tähteä viidestä, mikä vastaa sanallista arviota ”erinomainen”. == Kohtelu Suomessa == Valtion elokuvatarkastamo asetti elokuvalle ennakkotarkastuksessa 18.5.1994 ikärajan KK (Kokonaan kielletty), joten elokuvaa ei ollut laillista Suomessa esittää eikä levittää. Valituskierroksen jälkeen valtion elokuvalautakunta päätti sallia elokuvan 26.5.1994 ikärajalla K18, mutta sekin vasta reippaiden leikkausten jälkeen. Myöhemmissäkään, vielä enemmän leikatuissa tarkastuksissa ikäraja ei laskenut alle K18, joten elokuvaa ei siten saanut voimassa olevan videolain vuoksi Suomessa levittää lainkaan VHS-videona. ==Lähteet== Luokka:Vuoden 1993 yhdysvaltalaiset elokuvat Luokka:Mafiaelokuvat Luokka:Yhdysvaltalaiset road moviet Luokka:Romanttiset elokuvat Luokka:Tony Scottin ohjaamat elokuvat Luokka:Quentin Tarantinon käsikirjoittamat elokuvat Luokka:Päihdeaiheiset elokuvat Luokka:Kokonaan kielletyt elokuvat Suomessa Luokka:Yhdysvaltalaiset rikoselokuvat
Diamonds Are a Girl’s Best Friend

”Diamonds Are a Girl’s Best Friend” on yhdysvaltalainen musikaalilaulu. Sen sävelsi Jule Styne ja sanoitti Leo Robin. Ensimmäistä kertaa sävelmä kuultiin vuonna 1949 Carol Channingin tulkintana Stynen Broadway-musikaalissa Gentlemen Prefer Blondes. Marilyn Monroen elokuvassa Herrat pitävät vaaleaveriköistä (Gentlemen Prefer Blondes, 1953) laulama versio teki kappaleesta maailmanlaajuisesti tunnetun. Myös Jane Russell esittää kappaleen elokuvassa. Kappaleen kertoja on nuori nainen, joka kertoo romanssin olevan kyllä mukavaa, mutta että miesten tunteet viilenevät naisen vanhetessa, ja ettei suukoilla voi maksaa vuokraa. Kappaleen iskulauseena on, että timantit ovat pysyviä ja että ne "ovat tytön parhaat ystävät". Monroen laulunumerosta on tullut osa länsimaisen populaarikulttuurin ikonografiaa. Kohtausta ovat myöhemmin jäljitelleet tai parodioineet esimerkiksi Madonna, Kylie Minogue ja Anna Nicole Smith. Emmylou Harris teki sävelmästä country-rock-version vuonna 1983. Nicole Kidman esitti ”Diamonds Are a Girl’s Best Friendin” elokuvassa Moulin Rouge! (2001). Säveltäjän ja alkuperäismusikaalin tekijän Jule Stynen muihin merkkiteoksiin kuuluvat Broadway-esitykset Funny Girl sekä Gypsy. American Film Institute on nimennyt laulun elokuvahistorian 12. suurimmaksi. Luokka:Vuoden 1949 kappaleet Luokka:Yhdysvaltalaiset musiikkikappaleet Luokka:Jule Stynen säveltämät kappaleet Luokka:Leo Robinin sanoittamat kappaleet
Ystäväpiiri

Ystäväpiiri (Vincent, François, Paul et les autres) on Claude Sautet’n ohjaama ranskalainen draamakomedia vuodelta 1974. Claude Néronin romaaniin pohjautuvan miestarinan päärooleja näyttelevät Yves Montand, Michel Piccoli, Serge Reggiani ja Gérard Depardieu sekä heidän naisiaan Stéphane Audran, Antonella Lualdi ja Marie Dubois. ==Juoni== Kouluaikoina ystävystyneet miehet ovat kukin menestyneet mutta joutuneet keski-iän kriisiin. Turhautunut ja kutsumuksensa menettänyt lääkäri (Piccoli) työskentelee enää vain rahan takia, kirjailijalla (Reggiani) on tyhjän paperin kammo. Joukkoon kuuluvat myös konkurssin uhkaama ja sydänsairas tehtailija (Montand) ja tämän alainen, nuori nyrkkeilijä (Depardieu) jota miehet yrittävät auttaa uran alkuun. ==Vastaanotto== Elokuva sai Suomessa ensi-iltansa huhtikuussa 1975 ja keräsi 2 793 teatterikatsojaa, millä se sijoittui vuoden 244 ensi-iltaelokuvan joukossa tilalle 200. Se on esitetty Yleisradion ohjelmistossa maaliskuussa 1980, tammikuussa 1988 ja lokakuussa 1995. Helsingin Sanomien Mikael Fränti piti Ystäväpiiriä tärkeänä elokuvana keski-iästä ja vanhenemisesta. Hänestä se kertoo vivahteikkaasti ja sattuvasti varakkaiden ihmisten, etenkin miesten, elämästä ja olemassaolosta yhdistäen asioita koko yhteiskuntaa kommentoiviksi. ”Vaivihkaa Claude Sautet johdattaa miehensä peruskysymyksen äärelle: onko ystävyys sittenkin vain pinnallinen rutini, löytyykö enää auttajaa, jos joku piirin jäsenistä joutuu todelliseen hätään?” Saman lehden Helena Ylänen piti Ystäväpiiriä Sautet’n muistokirjoituksessa tämän parhaana työnä, jossa ohjaajalle tyypillinen kevyt tragedia toteutuu täydellisesti ja käydään läpi laaja kirjo ajan ihmisten tuntoja ja kohtaloita. ==Lähteet== Luokka:Vuoden 1974 ranskalaiset elokuvat Luokka:Ranskalaiset draamakomediaelokuvat Luokka:Elokuvat ystävyydestä
Paula Tuovinen

Paula Maria Tuovinen (s. 1961) on taustaltaan suomalainen tanssitaiteilija, joka toimii Sivistysala ry:ssä asiantuntijana. Tuovinen toimi Taiteen edistämiskeskuksen johtajana kesäkuusta 2018 toukokuuhun 2023. Aiemmin hän on toiminut Taideyliopiston vararehtorina 2013–2018 ja va. rehtorina hetken aikaa, sekä Teatterikorkeakoulun rehtorina 2005–2012. Koulutukseltaan Tuovinen on filosofian maisteri, pääaineenaan kulttuuriantropologia. Sivuaineina hän on opiskellut kirjallisuutta sekä yleistä aate- ja oppihistoriaa. Tuovisella on myös johtamisen Executive MBA -tutkinto Helsinki School of Economics Executive Educationista, julkishallinnon JOKO-johtamiskoulutus sekä valtionhallinnon ylimmän johdon Uudistuva julkinen sektori – mahdollistava johtaminen-koulutus. Tuovinen toimi vuodesta 1982 alkaen freelance-tanssijana, koreografina ja opettajana. Hänellä oli viisivuotinen taiteilija-apuraha 1996–2000. Teatterikorkeakoulussa Tuovinen toimi opettajana 1995–2005. Tuovisen työhistoriassa on yli kolmekymmentä teosta. Hän on työskennellyt tanssijana lukuisten koreografien teoksissa, luonut omia soolo- ja ryhmäteoksia sekä tehnyt koreografiaa teatteriesityksiin ja elokuviin. Hänen tunnetuin koreografiansa on sooloteos Blondi (sävellys Lotta Wennäkoski) vuodelta 2000. Teos kiersi Euroopassa muutamia vuosia. Johtamisen ohessa hän on tehnyt jonkin verran tanssijantyötä - muun muassa Petri Kekonin uusintateoksessa Vihreä Nojatuoli vuosina 2011–2012 sekä GO GO Tanssiryhmä Kuumien Putkien teoksissa Just Queens vuosina 2013–2014, Blondin Remake-esityksessä Kiasmassa syksyllä 2014 sekä Kuumien Putkien kierrätysversiossa Blondit 2018–2019. Tuovinen on hoitanut useita luottamustehtäviä. Esimerkiksi 1998–2000 hän oli valtion tanssitaidetoimikunnan ja media/monitaidejaoston jäsen ja 1997–2005 hän toimi Zodiak – Uuden tanssin keskuksen hallituksen puheenjohtajana. Tuovinen on ollut yliopistojen rehtorien neuvoston jäsen sekä Suomen Yliopistot ry:n (Unifi) hallituksen jäsen ja varapuheenjohtaja. Vuonna 2016 Tuovinen teki Unifille selvityksen: ”Taidealojen koulutuksen ja tutkimuksen rakenteellisen kehittämisen selvitys”. Hän on toiminut myös kansainvälisissä laatu- auditointi- ja asiantuntijatehtävissä muun muassa Liettuassa, Armeniassa, Virossa ja Ruotsissa. Danish National School for Contemporary Dancea Tuovinen johti vuonna 2004. Hän on toiminut myös Suomen Japanin Instituutin hallituksessa (2013–2018) ja Suomen Kansallisteatterin hallituksessa (2015–2018). Vuosina 2017–2018 Tuovinen toimi opetus- ja kulttuuriministeriön ”Taide- ja taiteilijapolitiikan suuntaviivat” -työryhmän puheenjohtajana. == Lähteet == == Aiheesta muualla == *Paula Tuovinen Teatterikorkeakoulun verkkosivuilla (arkistoitu sivu) Luokka:Suomalaiset nykytanssijat Luokka:Suomalaiset koreografit Luokka:Suomen yliopistojen rehtorit ja kanslerit Luokka:1960-luvulla syntyneet Luokka:Elävät henkilöt
Silvermane

Silvermane on fiktiivinen rikollispomo Marvel Comicsin sarjakuvissa ja näin ollen Hämähäkkimiehen vihollinen. Hänen ensiesiintymisensä oli Amazing Spider- Man #74 lehdessä, ja hänet loivat Stan Lee ja John Buscema. == Häkki == Silvermane oli Maggian toinen johtaja Häkki nimisessä vankilassa jonka sijaintia ei edes presidentti tiennyt. Silvermane nähdään kun Wolverine ja Peto kävelevät sellien ohi. Maggia oli Häkin johtava ryhmä jonka toista puolta johti Nuijapää. == Voimat ja varusteet == Silvermanella ei ollut alun perin yliluonnollisia voimia; hän oli hyvin harjoitellut ja voimakas mies kun hän nyrkkiensä avulla raivasi tiensä Maggian johtoon. Hän kuitenkin vanheni ja lopulta sai käsiinsä salaperäisen savitaulun, jota oli turhaan yritetty tulkita. Hänen vangikseen sieppaamansa tohtori Curtis Connors havaitsi merkkien olevan biokemian symboleja ja onnistui luomaan niiden avulla nuoruusjuoman; Silvermane joi sen ja nuortui. Tosin hän palautui vauvaksi asti, mutta juoman vaikutuksen loppuessa hän vanheni lähes entiselleen; tosin hän oli nyt huomattavan paljon terveempi kuin aloittaessaan. Silvermanen (suom. Hopeaharja) nimi tuli siitä että hänen hiuksensa olivat jo lapsuudesta asti hopeanväriset. Myöhemmin Silvermane vammautui lähes kuolettavasti eräässä taistelussa; hänen henkilääkärinsä siirsi hänen tärkeimmät elimensä ja päänsä robottikehoon; tarkoitus oli että etsittäisiin sopiva "luovuttaja" ja siirto tehtäisiin tämän kehoon. Robottikeho antaisi siis vain aikaa tähän - mutta Silvermane pitikin yllättäen tästä mekaanisesta kehostaan niin paljon, että siirtoa ei sitten tehtykään. Tässä hahmossaan hän pystyi nostamaan parikymmentä tonnia ja oli lähes haavoittumaton. Myöhemmin hän haavoittui pahasti menettäen henkisen kapasiteettinsa; hänestä tuli mekaaninen zombi. Taistelussa Kingpiniä vastaan Tikari palautti hänen mielensä voimaiskunsa avulla. == Silvermane muissa medioissa == Silvermane esiintyi Hämähäkkimies- animaatiosarjassa pääosin Hämähäkkimiehen ja Kingpinin vihollisena. Sarjassa Silvermanillä on tytär, Alisa Silvermane, jota ei sarjakuvissa ole. Silvermanin äänenä oli Jeff Corey. Jaksot, jossa Silvermane esiintyi: * 14 "Kavala Kuusikko 1/2" * 15 "Kavala Kuusikko 2/2" * 24 "Aikakivi" * 25 "Ajan kosto" * 46 "Partners" Luokka:Marvel-universumin superroistot Luokka:Hämähäkkimiehen vastustajat Luokka:Kuvitteelliset kyborgit Luokka:Kuvitteelliset järjestäytyneen rikollisuuden jäsenet
Summerhill

Summerhill School on niin sanottu vapaa koulu, ja se on vanhin ja tunnetuin demokraattinen koulu. Koulun perusti A. S. Neill vuonna 1921 Dresdenin lähelle Saksaan Hellerauhun. Koulu sijaitsee nykyisin Leistonissa Englannin Suffolkissa, ja sitä johtaa Neillin tytär Zoe Readhead. Summerhill noudattaa vapaan kasvatuksen periaatteita. Kaikki oppitunnit ovat vapaaehtoisia, ja koulun oppilaat saavat itse päättää ajankäytöstään. Oppilaat ja opettajat päättävät yhdessä koulun hallinnosta ja käytännön asioista. Summerhill on osaltaan vaikuttanut kasvatukseen ja koululaitoksen kehitykseen eri maissa, mutta koulun opetuksen tasoa ja opetusmenetelmiä on myös kritisoitu voimakkaasti. ==Lähteet== ==Aiheesta muualla== *Summerhillin sivusto *Vapauden ja demokratian koulu Ylen elävä arkisto – tallenne vuodelta 1968 ===Kirjallisuutta=== *Neill, A. S., Summerhill, Kasvatuksen uusi suunta, suom. Markku Lahtela, Weilin & Göös, 1968 Luokka:Englannin koulutus Luokka:Suffolk
Juha Luoma

Juha Luoma (s. 10. tammikuuta 1981 Pori) on uransa lopettanut suomalainen jalkapalloilija. Hän oli pelipaikaltaan keskus- ja laitapuolustaja. Luoma on edustanut myös Jaroa ja PoPaa. Hän on pelannut 147 Veikkausliiga-ottelua, joissa hän ei ole tehnyt ainuttakaan maalia. Kovaotteisen pelityylinsä takia hän kuului Veikkausliigan eniten varoituksia kerääviin pelaajiin. ==Aiheesta muualla== * Juha Luoma UrheiluPorissa Luokka:Suomalaiset jalkapalloilijat Luokka:Vuonna 1981 syntyneet Luokka:Elävät henkilöt
The Cavern Club

The Cavern Club on yökerho Liverpoolissa, Isossa-Britanniassa. Paikka oli 1960-luvulla suosittu ja merkittävä Merseybeat-yhtyeiden kuten The Beatlesin esiintymispaikka. Cavern avattiin 16. tammikuuta 1957. Sen perustaja oli Alan Sytner, joka käytti kerhon mallina pariisilaista jazz-klubia nimeltä Le Caveau de la Huchette. Kellariin rakennettu luolamainen kerho oli kuuma, kostea ja haiseva, mutta suosittu. Kerhon omistajaksi tuli vuonna 1960 Ray McFall. Hän meni konkurssiin, ja kerho suljettiin väliaikaisesti vuonna 1966. Alf Geoghegan osti sen 1960-luvun lopulla. British Rail pakkolunasti kerhon vuonna 1973, ja purki ja täytti alkuperäisen kerhotilan tarkoituksenaan rakentaa paikalle uusi metrolinja. Vuoden 1980 jälkeen kerho kuitenkin rakennettiin uudelleen ja avattiin neljä vuotta myöhemmin. Paikan on omistanut vuodesta 1991 Dave Jones. Alkuvuosina The Cavern Clubissa soitettiin jazzia, mutta 1960-luvulla se siirtyi rock and rolliin. Kerhossa soittivat usein esimerkiksi John Lennonin johtama The Quarrymen ja sen jälkeen 1960-luvun alussa The Beatles ja Gerry & The Pacemakers. Nykyisin kerhossa esiintyy niin 60-lukulaisia kuin modernejakin artisteja. ==Lähteet== == Aiheesta muualla == Luokka:Liverpoolin rakennukset ja rakennelmat Luokka:Yhdistyneen kuningaskunnan konserttitalot Luokka:Yökerhot
Ohne dich

Ohne dich (Ilman sinua) on Rammsteinin 18. singlejulkaisu. Se levytettiin El Cortijo Studiolla Málagassa vuonna 2003. Ohne dichistä on tehty musiikkivideo, jossa Rammsteinin jäsenet kiipeävät vuorelle ja Till Lindemannin hahmo putoaa vuorelta kiipeämisvaiheessa ja murtaa jalkansa, ja lopussa kuolee. == Kappaleet == # Ohne dich (Album Edit) # Ohne dich (Mina Harker's Version - Laibachin remiksaus) # Ohne dich (Sacred Mix - Sven Helbigin remiksaus) # Ohne dich (Schiller Mix) # Ohne dich (Under Byen Remix) # Ohne dich (Beta Version) == Aiheesta muualla == *Ohne dich -single Rammsteinin kotisivuilla Luokka:Rammsteinin kappaleet Luokka:Vuoden 2004 kappaleet
Stöð 2

Stöð 2 (suomeksi Kanava 2) on islantilainen kaupallinen televisiokanava, jonka omistaa islantilainen mediayhtiö 365 ljósvakamiðlar. Kanava aloitti toimintansa vuonna 1986. Se oli ensimmäinen Islannissa perustettu yksityinen televisiokanava sen jälkeen kun valtion tv-monopoli purettiin. == Ohjelmisto == *Amazing Race *Simpsonit *Kymppikerho *The Oprah Winfrey Show *Neighbours *Pelkokerroin *Vaimot vaihtoon *Diili *Third Watch *24 *Joey *Hurja remontti *Shield – lain varjolla *NCIS Rikostutkijat *Kevin Hill *Miehen puolikkaat *The Osbournes *Whose Line Is It Anyway? *Monk *4400 *Muodon vuoksi *Pako *Rooma *Huff – terapian tarpeessa *Elämäni on elokuva *Greyn anatomia *Olet mitä syöt *Punk'd *Listen Up *How I Met Your Mother *Missing *Strong Medicine – kovaa lääkettä *Most Haunted *The Closer *Num3rot *Yövuorossa == Aiheesta muualla == *Virallinen sivusto Luokka:Televisiokanavat Luokka:Islanti Luokka:Vuonna 1986 perustetut televisiokanavat
Alajoki (kylä)

Alajoki on kylä Pohjois-Pohjanmaalla, Kärsämäen kunnassa. Kylä on aikoinaan siirretty Haapavedestä Kärsämäen kuntaan. Alajoen asukasluku oli suurimmillaan 1950-luvulla, mutta alkoi sen jälkeen laskea nopeasti 1960- ja 1970-luvuilla. Väen väheneminen on sittemmin hidastunut. Kylän halki virtaa Pyhäjoki. ==Lähteet== *Alajoen kylän kotisivut Luokka:Kärsämäen kylät
Jesper Törnqvist

Jesper Törnqvist (s. 21. helmikuuta 1985 Kemiö) on suomalainen jalkapalloilija, pelipaikaltaan puolustaja. Hän edustaa norjalaista IL Høddia, jonka kapteenina hän toimii. Törnqvist on Kimito Sportföreningin kasvatti. Hän pelasi ensimmäiset aikuisten ottelunsa FC Bodan riveissä Kakkosessa. Sieltä hän jatkoi Salon Palloilijoihin. Onnistuneen kauden jälkeen Törnqvist teki sopimuksen FC Inter Turun kanssa. Hän kuitenkin vietti suurimman osan ajastaan reservijoukkue VG-62:n riveissä Ykkösessä. Veikkausliiga-debyyttinsä Törnqvist teki 27. heinäkuuta 2005 vierasottelussa FC KooTeePeetä vastaan. Pelattuaan vain viisi liigaottelua FC Interissä, siirtyi Törnqvist kaudeksi 2006 FF Jaroon. Kahden vuoden aikana pietarsaarelaisjoukkueessa hän pelasi 21 ottelua. Vuonna 2008 Törnqvist siirtyi peliajan perässä Ruotsin kolmannella sarjatasolla pelanneen Umeå FC:n riveihin, jossa pelasi kolmen vuoden ajan avauskokoonpanon pelaajana. Kaudeksi 2011 hän siirtyi Yhdysvaltain PDL- liigassa pelanneen New Orleans Jestersin joukkueeseen. Kauden loputtua hän palasi takaisin Suomeen ja siirtyi loppukaudeksi Ykkösen PK-35 Vantaaseen. Seuraavaksi kaudeksi Törnqvist siirtyi taas ulkomaille, norjalaisen toisella sarjatasolla pelanneen Alta IF:n riveihin. Hän pelasi joukkueessa samaan aikaan toisen suomalaisen, Toni Lindbergin kanssa. Kausi oli Törnqvistille henkilökohtaisesti onnistunut, sillä hänet valttiin Altan vuoden pelaajaksi. Vuonna 2013 Törnqvist teki sopimuksen kauden 2012 cup-voittaja IL Høddin kanssa. Ensimmäisellä kaudellaan Törnqvist pelasi kauden jokaisessa sarjaottelussa, kantaen kädessään kapteeninnauhaa. Törnqvist on edustanut nuorten maajoukkuetta ja alle 19-vuotiaiden maajoukkuetta yhteensä neljä kertaa vuosina 2004–2006. ==Lähteet== Törnqvist, Jesper Törnqvist, Jesper Törnqvist, Jesper
Toni Hevonkorpi

Toni Hevonkorpi (s. 18. elokuuta 1978 Tampere) on suomalainen jalkapalloilija. Hän on pelipaikaltaan keskikenttäpelaaja. Hevonkorpi on edustanut Tampere Unitedia, johon hän siirtyi Ilveksestä joukkueen perustamisen yhteydessä. Hän teki Tampere Unitedin historian ensimmäiset maalit harjoitusottelussa Riihimäen Palloseuraa vastaan. Tampere Unitedin noustua Veikkausliigaan Hevonkorpi teki debyyttinsä pääsarjatasolla 19. kesäkuuta 2000 Rovaniemen Palloseuraa vastaan pelatussa vierasottelussa, jossa hän teki samalla ensimmäisen liigamaalinsa. Hän oli myös voittamassa Suomen mestaruutta kaudella 2001. Tampere Unitedista hän siirtyi Vaasan Palloseuraan kaudeksi 2003 ja FF Jaroon kaudeksi 2004. Kaudeksi 2007 Hevonkorpi siirtyi KOO-VEE:seen ja oli junailemassa Ilveksen edustusjoukkueen paluuta pallokentille. Hevonkorpi pelasi Ilveksen edustusjoukkueessa kaudet 2008-2011 ja tämän jälkeen Ilveksen kakkosjoukkueessa alemmilla sarjatasoilla. Hevonkorpi toimii nykyään Ilves Edustus Oy:n toimitusjohtajana, sekä Ilves ry jalkapallojaoston urheilutoimenjohtajana http://ilvesedustus.com/index.php?mact=News,cntnt01,detail,0&cntnt01articleid;=580&cntnt01origid;=15&cntnt01returnid;=15. Hän vastaa myös nuorten jalkapalloturnauksista ja on valmentajana Ilveksen Urheilukoulussa. ==Saavutukset== *Veikkausliiga **Suomen mestari 2001 *A-nuorten SM-hopea kaudella 1997 * Suomen Cup **Suomen Cupin pikkufinaalin hopea kaudella 2010 == Lähteet == == Aiheesta muualla == *Hevonkorvesta Ilveksen pelaajavalmentaja *Toni Hevonkorpi Ilveksen sivuilla *Keltavihreät palaavat kentille *Jaro testaa Hevonkorpea Luokka:Jalkapallon Suomen mestarit Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Alistair Smythe

Alistair Smythe on kuvitteellinen rikollinen Marvel Comicsin sarjakuvissa. Hän on Hämähäkkimiehen vihollinen. Yhdessä vaiheessa Alistair oli pyörätuolissa, mutta myöhemmin hän sai mahdollisuuden kävellä muututtuaan, mitä hän itse kutsuu, Lopulliseksi tappajaksi. == Historia == == Voimat ja varusteet == == Alistair Smythe muissa medioissa == Alistair Smythe esiintyi useasti Hämähäkkimies-animaatiosarjassa. Hänen isänsä oli palkattu tuhoamaan Hämähäkkimies, Norman Osbornin toimiessa rahoittajana (joka työskenteli Kingpinin liikekumppanina), hänen isänsä epäonnistui ja hänen luultiin kuolleen laboratorionin räjähdyksessä, josta Alistair syytti mm. Hämähäkkimiestä. Kingpin palkkasi Alistairin rakentamaan lisää tappajarobotteja tuhoamaan Hämähäkkimies, mutta hän epäonnistui isänsä tavoin ja oli siitä lähtien Kingpinin apulaisena. Suunnilleen sarjan puolessavälissä Kingpin kyllästyi Alistairin jatkuviin epäonnistumisiin ja muutti tästä Dr. Herbet Landonin avustuksella Lopullisen tappajan tuhoamaan Hämähäkkimies (Landon siirtyi Alistairin tilalle Kingpinin avustajana). Alistair kuitenkin syytti edelleen Normania ja Hämähäkkimiestä isänsä "kuolemasta" ja kidnappasi Normanin ja vei hänet Kingpinin piilopaikkaan Hämähäkkimiehen seuratessa. Hämähäkkimiehen ansiosta hän sai kuitenkin selville, että hänen isänsä oli elossa, mutta syväjäädytettynä Kingpinin tietäessä asian. Alistair pakeni isänsä syväjäädytetyn ruumiin kanssa kun Hämähäkkimies sotki Kingpinin suunnitelmat jälleen kerran. Alistair siirtyi Silvermanin palvelukseen, jotta hän saisi isänsä taas eloon ja pysyikin hänen palveluksessaan sarjan loppuun asti, eikä saanut isäänsä herätetyä. Alistair esiintyi myös sarjan finaalijaksoissa toisessa maailmassa jälleen Kingpinin apulaisena, mutta ei pärjännyt monien maailmojen Hämähäkkimiehille ja hänen arvellaan kuolleen Kingpinin päämajan räjähdyksessä. Alistair Smythin äänenä oli Maxwell Caulfield. Jaksot, jossa Alistair sarjassa esiintyi: * 3 Tappajarobotti * 4 Tappajarobottien paluu * 7 Avaruuden asukas 1/3 * 8 Avaruuden asukas 2/3 * 11 Menninkäinen 1/2 * 12 Menninkäinen 2/2 * 14 Kavala kuusikko 1/2 * 15 Kavala kuusikko 2/2 * 17 Hämähäkkimutantti * 18 Mutanttien kosto * 24 Aikakivi * 25 Ajan hammas * 34 Mies ilman pelkoa * 35 Lopullinen tappaja (muutetaan Lopullisesti tappajaksi) * 46 Partners (ensimmäinen jakso, jossa Smythe esiintyy ilman Kingpiniä) * 53 Häät * 60 Vesimiehen paluu 2/2 * 61–63 Salatut sodat * 64 Minä todella, todella vihaan klooneja (toisen maailman Alistair Smythe) * 65 Jäähyväiset, Hämähäkkimies (toisen maailman Alistair Smythe) Luokka:Marvel-universumin superroistot Luokka:Hämähäkkimiehen vastustajat Luokka:Kuvitteelliset tieteilijät Luokka:Kuvitteelliset keksijät